text: ذهبت انا و صديقي و عمي الى مطعم بياتو مخرج ٥ بالرياض .. طبعا المطعم كان يقدم اكلات فرنسيه و ايطاليه الحين صار يقدم ايطالي بس.. 
   الملاحظات سواء جيده و سيئه كالتالي: 
   الباستا مره جيده عندهم 
   زيت الزيتون ممتاز ( طبعا مستحيل يكون فريش بس شكلهم توهم معبينه ) 
   النظافه العامه جيده جدا 
   المقدمين ما عطونا اي اهتمام مع ان الزحمه كانت خفيفه .. أدائهم فقط جيد في قسم العوائل 
   الاجواء العامه و الاضاءه ممتازه و تخلق جو جيد للأكل 
   أسعار غاليه نوعا ما  
   طلبت شوربه و توهقت فيها يعطونك وعاء يكفي ٣ اشخاص و كبير جدا و يضايقك عالطاوله 
   أطباق متنوعه من الريزوتو الى الباستا بأنواعها  
   المقبلات و الشوربه قائمته ضيقه و لا ترضي جميع الرغبات 
    
   في النهايه تقييمي له ٧ من ١٠ لمحبي الاكل الايطالي و يكون افضل للعائله عن الاصدقاء لكن أشك يكون فيه مكان للعوائل نظرا للتكدس النسائي اللي برا المطعم .. بعضهم ينتظر في سيارته حتى مع اهله ..  
   العذر اني طولت آمل اني افدتكم